钦定古今图书集成/理学汇编/经籍典/第139卷 > 《汉韩婴诗外传三》 > 《正月》
## 钦定古今图书集成/理学汇编/经籍典/第139卷 > 《汉韩婴诗外传三》 > 《正月》

孟子说齐宣王而不说，淳于髡侍。孟子曰：“今日说公
之君，公之君不说，意者其未知善之为善乎？”淳于髡
曰：“夫子亦诚无善耳。昔者瓠巴鼓瑟，而潜鱼出听；伯
牙鼓琴，而六马仰秣。鱼、马犹知善之为善，而况君人
者也？”孟子曰：“夫雷电之起也，破竹折木，震惊天下，而
不能使聋者卒有闻；日月之明，遍照天下，而不能使
盲者卒有见，今公之君若此也。”淳于髡曰：“‘不然。昔者
揖封生高商，齐人好歌；杞梁之妻悲哭，而人称咏。夫
声无细而不闻，行无隐而不形。夫子苟贤，居鲁而鲁
国之削，何也’？孟子曰：‘不用贤，削何有也？吞舟之鱼，不
居潜泽；度量之士，不居污世。夫蓺！冬至必雕，吾亦时
矣。《诗》曰：‘不自我先，不自我后’。非遭雕’”世者欤。